༈ །།ཚོགས་ཀྱི་འཁོར་ལོའི་རྟོགས་པ་བརྗོད་པའི་རྡོ་རྗེའི་
ཐོལ་གླུ་སྐུ་གསུམ་མཆོད་སྤྲིན་ཅེས་བྱ་བ། ཨ་ཧོ། རང་ལུས་རྡོ་རྗེ་ཕུང་པོ་གདན་གསུམ་གྱི་གྲོང་ཁྱེར། །འགྲོ་འོང་རླུང་ཀུན་སྐྱེ་མེད་སྐུ་གསུམ་གྱི་རོལ་གར། །རྟོག་ཚོགས་ཤར་གྲོལ་དུས་མཉམ་ཆོས་ཉིད་ཀྱི་ངོ་བོ། །ཡེ་

ནས་རང་གསལ་བདེ་ཆེན་དཀྱིལ་འཁོར་དེ་མཁྱེན་ནོ། །སྙིང་ག་རོ་རྐྱང་དབུ་མ་ཟུང་འཇུག་གི་སྣོད་དུ། །གཡོ་བྱེད་རླུང་གིས་མ་བསླད་རང་རིག་གི་བཅུད་མཆོག །དག་པ་གཉིས་ལྡན་ཆོས་སྐུའི་དཀྱིལ་འཁོར་དུ་
མཆོད་པས། །གདོད་ནས་འཁྲུལ་བྲལ་རྟོག་པའི་ཡོ་ལང་ལས་འདས་སོ། །མགྲིན་པ་ལོངས་སྤྱོད་ཡོངས་རྫོགས་ཆགས་བྲལ་གྱི་སྣོད་དུ། །བཟའ་བཏུང་ལྷུན་གྲུབ་གསལ་སྟོང་དབྱེར་མེད་ཀྱི་བཅུད་མཆོག །
ངེས་པ་ལྔ་ལྡན་ལོངས་སྐུའི་དཀྱིལ་འཁོར་དུ་མཆོད་པས། །མཆོག་ཏུ་དགའ་བའི་ཉམས་མྱོང་ལྷན་སྐྱེས་སུ་ཤར་རོ། །སྤྱི་བོ་སྣང་སྟོང་ཟུང་འཇུག་བདེ་ཆེན་གྱི་སྣོད་དུ། །ཚོགས་དྲུག་རང་སར་གྲོལ་བའི་གཉུག་མ་
ཡི་བཅུད་མཆོག །ཟུང་འཇུག་སྒྱུ་མ་སྤྲུལ་སྐུའི་དཀྱིལ་འཁོར་དུ་མཆོད་པས། །མཐའ་བྲལ་གཟུང་འཛིན་གཉིས་སྤང་ངོ་བོ་རུ་གྲོལ་ལོ། །འཁོར་འདས་འཛིན་རྟོག་བྲལ་བའི་བདེ་སྟོང་གི་སྣོད་དུ། །སྣ་ཚོགས་སྣང་
བ་མ་འགག་སྣོད་བཅུད་ཀྱིས་གཏམས་ཏེ། །ཏིང་འཛིན་སྒྱུ་མར་སྤྲུལ་པའི་དཀྱིལ་འཁོར་དུ་མཆོད་པས། །དོན་གཉིས་ལྷུན་གྲུབ་ཚིམ་པ་དྲུག་ལྡན་དུ་ལོངས་སོ། །དེ་སྐད་དགའ་སྟོན་སྣོད་བཅུད་ཕྱི་ནང་གི་དཀྱིལ་
འཁོར། །མཆོད་བྱ་མཆོད་བྱེད་ལས་འདས་དབུ་མ་ཡི་སྦུབས་ནས། །འབར་དང་འཛག་པའི་རྡོ་རྗེའི་ཐོལ་གླུ་འདི་བླངས་པས། །འགྲོ་ཀུན་རྟོག་བྲལ་བདེ་ཆེན་ཐོབ་པ་རུ་ཤོག་ཅིག